open-index/open-wikipedia-markdown huggingface dataset:
গিডিয়ন সানবেক

**গিডিয়ন সানবেক** বা **অটো ফ্রেড্রিক গিডিয়ন সানবেক** (জন্ম: ২৪শে এপ্রিল, ১৮৮০-মৃত্যু: ২১শে জুন, ১৯৫৪) ছিল একজন সুয়েডীয়-আমেরিকান তড়িৎ প্রকৌশলী। তিনি ১৯১৭ সালে চেইন উন্নয়নের জন্য অতি পরিচিত।

## প্রাথমিক জীবন
অটো ফ্রেড্রিক গিডিয়ন সানবেক সুইডেনের, স্মলান্দের, ইয়নসোপিং কাউন্টির, ওদেস্টগা প্যারিশের, সোনাপ ফ্রামে জন্ম গ্রহণ করেন। তিনি ছিলেন ইয়োনাস অটো মাগনুসন সানবেক, একটি সমৃদ্ধ কৃষক এবং তার স্ত্রী ক্রিস্টিনা ক্যারোলিনা ক্লাসডোটারের ছেলে। সুইডেনে তিনি পড়াশুনা শেষ করে, জার্মানির বিঙ্গেন আম রাইনের পলিটেকনিক স্কুলে পড়াশুনা শুরু করেন। ১৯০৩ সালে প্রকৌশলী পরীক্ষায় অংশ গ্রহণ করেন এবং ১৯০৫ সালে তিনি দেশত্যাগ করে যুক্তরাষ্ট্রে চলে যান।

## পারিবারিক জীবন
তিনি ১৯০৯ সালে, এলভারা এরোনসোনকে বিয়ে করেন। তার একটি মেয়ে সন্তান জন্ম গ্রহণ করে, নাম পিটার আরোনসোন।

## উত্তরাধিকার
২০০৬ সালে, গিডিয়ন সানবেকে ন্যাশনাল ইনভেন্টেস হল অব ফেম এর সম্মানের অন্তর্ভুক্ত করা হয়, তার চেইন উন্নয়ন কাজের জন্য। ২৪শে এপ্রিল, ২০১২ সালের গিডিয়ন সানবেকের ১৩২তম জন্ম বার্ষিকীতে গুগল তার হোমপেজের গুগল লোগো চেইনের গুগল ডুডলে পরিবর্তন করেছে। যখন চেইনটিকে খোলা হয়, তখন গিডিয়ন সানবেকের অনুসন্ধানের পাতাটি চলে আসে।

## ১৯১৭ পেটেণ্ট
সানবেকের  (১৯১৪ সালে বাজারে, ১৯১৭ সালে প্রকাশ করা হয়): 

File:001 Sundback zipper 1917 patent.jpg
File:002_Sundback zipper 1917 patent.jpg
File:003_Sundback zipper 1917 patent.jpg
File:004_Sundback zipper 1917 patent.jpg
File:005_Sundback zipper 1917 patent.jpg


## তথ্যসূত্র

## বহিঃসংযোগ
* 
* An image of US patent no. 1219881

বিষয়শ্রেণী:১৮৮০-এ জন্ম
বিষয়শ্রেণী:১৯৫৪-এ মৃত্যু
বিষয়শ্রেণী:মার্কিন উদ্ভাবক
বিষয়শ্রেণী:সুইডিশ বংশোদ্ভূত মার্কিন নাগরিক
বিষয়শ্রেণী:ন্যাশনাল ইনভেন্টেস হল অব ফেম ইনডাক্টিস
বিষয়শ্রেণী:মার্কিন যুক্তরাষ্ট্রে সুইডিশ প্রবসিতরা
বিষয়শ্রেণী:সুইডিশ উদ্ভাবক
বিষয়শ্রেণী:মার্কিন তড়িৎ প্রকৌশলী
আব্দুস সালাম (বীর প্রতীক)

**মোহাম্মদ আব্দুস সালাম** (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
মোহাম্মদ আব্দুস সালামের জন্ম সিলেট জেলার গোলাপগঞ্জ উপজেলার বরায়া উত্তরভাগ গ্রামে। স্বাধীনতার পর তিনি বাংলাদেশ সেনাবাহিনীতে যোগ দেন। ১৯৯৮ সালে কর্নেল হিসেবে অবসর নেন। তার বাবার নাম এইচ এম আলী এবং মায়ের নাম মোমেনা খানম। তার স্ত্রীর নাম নূরনাহার সালাম। তাদের এক ছেলে। ১৯৭১ সালে ঢাকার জিন্নাহ (বর্তমান তিতুমীর) কলেজের স্নাতক প্রথম বর্ষের ছাত্র ছিলেন মোহাম্মদ আব্দুস সালাম। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে প্রশিক্ষণ নিয়ে যুদ্ধ করেন ৩ নম্বর সেক্টরের আশ্রমবাড়ি সাব-সেক্টরে।

## মুক্তিযুদ্ধে ভূমিকা
১৯৭১ সালের আগস্ট মাসের তৃতীয় সপ্তাহে শায়েস্তাগঞ্জের পূর্ব পাশে কেরাঙ্গী নদীর ওপর দারাগাঁও রেলসেতু ধ্বংস করার জন্য একটি দল গঠিত হয়। মোহাম্মদ আব্দুস সালামসহ এক দল মুক্তিযোদ্ধা পাকিস্তান সেনাবাহিনীর সহযোগী এক দল মিলিশিয়া ও রাজাকারদের কৌশলে আটক করে বিস্ফোরক দিয়ে উড়িয়ে দিলেন সেতু। সেতু ভাঙতে ৪০০ পাউন্ড হাই এক্সপ্লোসিভ দরকার ছিলো এবং এ দলে থাকা মোট ৪০ জন মুক্তিযোদ্ধা প্রত্যেকে ১০ পাউন্ড করে বহন করে নিয়ে যান। ক্যাম্প থেকে অপারেশনস্থল ছিলো প্রায় ২৫ মাইল দূরে। সময় হিসাব করে বেলা ১২টার দিকে আশ্রমবাড়ির ক্যাম্প থেকে অ্যাম্বুলেন্স ও একটি ট্রাক্টরে আমরা সিন্দুরখান সীমান্তে চলে যান মুক্তিযোদ্ধারা। বিকেল তিনটা থেকে মধ্যরাত পর্যন্ত হেঁটে আমরা লক্ষ্যস্থলে পৌঁছান মুক্তিযোদ্ধারা। সেতুর দুই পাশেই ছিলো পাহারা। সেতুটি ছিলো ৬০-৭০ গজ দীর্ঘ। সেখানে ঘূর্ণমান সার্চলাইট জ্বালানো। কয়েকটি দলে বিভক্ত হয়ে একটি দল গেল পশ্চিম পাশে এবং অন্য দল গেল পূর্ব পাশে। একটি দল থাকল বিস্ফোরক লাগানোর জন্য। সেতুর কাছে গিয়ে উঠে দাঁড়িয়ে পাহারারত দুই মিলিশিয়াকে কৌশলে আটক করার পর এক্সপ্লোসিভ দল সেতুতে এক্সপ্লোসিভ লাগাতে শুরু করল। এক্সপ্লোসিভ লাগানো শেষ। সেফটি কর্ডে আগুন দেওয়ার কিছুক্ষণ পরই বিকট শব্দে বিস্ফোরণ ঘটল। ভেঙে পড়তে থাকল লোহার গার্ডার। সেতুটি পুরোপুরি ধ্বংস হয়ে গেল।

## পুরস্কার ও সম্মাননা
* বীর প্রতীক

## তথ্যসূত্র

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:সিলেট জেলার ব্যক্তি
ঘুসি

মুষ্টিবদ্ধ হাতের আঘাতই হচ্ছে **ঘুসি**। হাতে হাতে যুদ্ধে ঘুসি সবচে বেশি ব্যবহৃত হয়। বিভিন্ন ধরনের মার্শাল আর্টে ঘুসি ব্যবহৃত হয়, লক্ষ্যণীয় মুষ্টি যুদ্ধে ঘুসিই একমাত্র কৌশল। খেলোয়াড়দের রক্ষা করার জন্য অনেক সময় খেলায় দস্তানা ব্যবহৃত হয়।

বিভিন্ন মার্শাল আর্টে ঘুসি বিভিন্ন রকম। মুষ্টিযুদ্ধ এবং রাশিয়ান মুষ্টিযুদ্ধে শুধু মাত্র ঘুসি ব্যবহৃত হয় কিন্তু কিকবক্সিং বা কারাতেতে ঘুসি অপ্রধান অস্ত্র হিসেবে বেবহেত হয়। অন্যান্য মার্শাল আর্ট যেমন মল্লযুদ্ধ বা জুডোতে ঘুসি কখনই ব্যবহৃত হয় না। বিভিন্ন ধরনের ঘুসি আছে ফলে ঘুসির বিভিন্ন কৌশল গড়ে উঠেছে।

## মৌলিক নিদর্শন

ইহা ঘুসির সর্বব্যাপী তালিকা নয় কারণ বিভিন্ন ধরনের মার্শাল আর্টে ঘুসির বিভিন্ন কৌশল ব্যবহৃত হয়।

## পদ্ধতি
thumb|alt=A slow motion shows a man getting punched in the abdomen. Ripples spread out from the point of contact as the punched man moves back.|'''তলপেটে ঘুসির চিত্র'''।

### মুষ্টিযুদ্ধ
মুষ্টিযুদ্ধে ঘুসি ব্যবহৃত হয় সাধারণত আক্রমণের গতি এবং নির্দেশনার সাথে। প্রধান ৪ টি ঘুসি হচ্ছে **খোঁচা ঘুসি**, **ক্রস ঘুসি**, **আংটা ঘুসি**, **উত্থান ঘুসি**। 
[left|200px|thumb|একজন [কারাতেকা বিপরীত ঘুসি বা গ্যাকু-জুকি মারছে।]]

### কারাতে
thumb|'''সেইকেন'''
কারাতেতে ঘুসিকে জুকি বলে। আঙ্গুলের সামনের ২ টি গাঁট দিয়ে মারাকে বলা হয় **সেইকেন**। হাতের পৃষ্টদেশ দিয়ে মারাকে বলা হয় **উরাকেন** এবং হাতের নিম্মদেশ দিয়ে মারাকে বলা হয় **তেতসুই**। 
সামনের হাতের খোঁচা ঘুসিকে **অই-জুকি**, সোজা ঘুসিকে **ছকু-জুকি**, বিপরীত হাতের সোজা ঘুসিকে **গ্যাকু-জুকি** বলা হয়।

## তথ্যসূত্র

## বহিঃসংযোগ
* Kung Fu magazine:One punch-The Wing Chun Warrior's Attack Strategy
* Bruce Lee discusses the Jeet Kune Do punch
* Basic Boxing Punches


বিষয়শ্রেণী:ব্যথা প্রয়োগ পদ্ধতি
বিষয়শ্রেণী:মার্শাল আর্ট কৌশল
কখনো মেঘ কখনো বৃষ্টি

**কখনো মেঘ কখনো বৃষ্টি** এটি ২০০৩-এর একটি বাংলাদেশী চলচ্চিত্র. ছবিটি পরিচালনা করেছেন অভিনেত্রী মৌসুমী এবং এটি তার পরিচালিত প্রথম চলচ্চিত্র, দ্বিতীয়টি *[[মেহের নেগার]]*। ছবিতে বিভিন্ন চরিত্রে অভিনয় করেছেন মৌসুমী, ফেরদৌস, রাজ্জাক, ববিতা, হুমায়ুন ফরীদি, শহিদুল আলম সাচ্চু, শাবন ও জেসমিন পারভেজ.

## শ্রেষ্ঠাংশে
* মৌসুমী - নদী
* ফেরদৌস - শাবন
* রাজ্জাক - নদীর ভাই
* ববিতা - নদীর ভাবি
* হুমায়ুন ফরীদি -
* শহিদুল আলম সাচ্চু -
* শাবন -
* জেসমিন পারভেজ -
* শাওন -
* প্রিয়াঙ্কা -
* রওশন অরা -
* প্রানব ঘোষ - নিজ ভূমিকায়
* শিবলী সাদিক -
* সামসুদ্দিন -
* টগর -
* শিল্পী চক্রবর্তী -
* সি বি জামাল -
* তুষার খান -

## তথ্যসূত্র

## বহিঃসংযোগ
* 
* 

বিষয়শ্রেণী:২০০৩-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:উপন্যাস অবলম্বনে চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:২০০০-এর দশকের প্রণয়ধর্মী চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:আলাউদ্দিন আলী সুরারোপিত চলচ্চিত্র
মেহের নেগার

**মেহের নেগার** এটি ২০০৫-এর একটি বাংলাদেশী চলচ্চিত্র। বাংলাদেশের জাতীয় কবি কাজী নজরুল ইসলামের একটি ছোট গল্প অবলম্বনে নির্মাণ করা হয় এটি। ছবিটি যৌথভাবে পরিচালনা করেছেন অভিনেত্রী মৌসুমী ও মুশফিকুর রহমান গুলজার। এটি মৌসুমী পরিচালিত দ্বিতীয় চলচ্চিত্র প্রথমটি *[[কখনো মেঘ কখনো বৃষ্টি]]* (২০০৩)। ছবিতে নাম ভূমিকায় অভিনয় করেছেন মৌসুমী এবং একজন আফগান যুবকের ভূমিকায় ফেরদৌস। এছাড়া ইরিন জামান একটি বিশেষ চরিত্রে অভিনয় করেছেন।

## কাহিনী সংক্ষেপ
গায়ক হওয়ার বাসনায় ওয়াজিরিস্তানের বিখ্যাত ওস্তাদের কাছে তালিম নিতে আসা এক তরুণের সাথে দেখা হয় প্রসিদ্ধ বাঈজি খুরশীদ জানের কন্যা গুলশানের, ভিন্ন গোত্রের হৃদয় দুটির পবিত্র ভালোবাসায় জন্ম হয় অমর এক প্রেমগাথার।

## অভিনয়শিল্পী
* মৌসুমী - মেহের
* ফেরদৌস - ইউসূফ
* ইরিন জামান - গুলশান
*প্রবীর মিত্র - ওস্তাদ
* রিনা খান - বাইজী খুরশীদ জান
* নাদের চৌধুরী -
* সহিদুল আমল সাচ্চু -
* রেহানা জলি -
* হৃদয় শাহ -
*নাসরিন -
* জলি - শিশু শিল্পী (মেহের)

## সম্মাননা
## সংগীত
## তথ্যসূত্র

## বহিঃসংযোগ

বিষয়শ্রেণী:২০০৫-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:উপন্যাস অবলম্বনে চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
বিষয়শ্রেণী:মুশফিকুর রহমান গুলজার পরিচালিত চলচ্চিত্র
ভাস্কর্য

[থাম্ব|১৯৭১ সালের [অস্থায়ী বাংলাদেশ সরকার|অস্থায়ী বাংলাদেশ সরকারের মন্ত্রী পরিষদের সদস্যবৃন্দের ভাস্কর্য]]

**ভাস্কর্য** ত্রি-মাত্রিক শিল্পকর্মকে ভাস্কর্য বলে।অর্থাৎ, জ্যামিতিশাস্ত্রের ন্যায় ভাস্কর্যকে দৈর্ঘ্য, প্রস্থ এবং গভীরতা সহ ত্রি-মাত্রিক হতে হবে। ভারত,বাংলাদেশ এবং চীনের ন্যায় বিশ্বের সর্বত্র বিভিন্ন ধরনের, বহুমূখী আকৃতির ভাস্কর্য দেখতে পাওয়া যায়। রেনেসাঁ এবং আধুনিককালে এটি ব্যাপকভাবে প্রসারিত হয়েছে। পুতুল, মুখোশ, মাটির জিনিসপত্র ভাস্কর্যের উদাহরণ।

যিনি প্রস্তরাদি, কাঠ ইত্যাদি দিয়ে ভাস্কর্য  করেন, তিনি ভাস্কররূপে জনসমক্ষে পরিচিতি লাভ করেন।

## ভারতীয় উপমহাদেশ
খ্রীষ্ট-পূর্ব ৩৩০০-১৭০০ সালে প্রতিষ্ঠিত সিন্ধু সভ্যতায় প্রথম ভাস্কর্যের উপস্থিতি লক্ষ্য করা যায়। বর্তমান পাকিস্তানের মহেঞ্জোদাড়ো এবং হরপ্পায় দেখা গিয়েছিল। পরবর্তীতে হিন্দু, বৌদ্ধ এবং জৈন ধর্মের উত্তরণে ভারতে ব্রোঞ্জ ধাতু ও পাথরে খোদাই করে সৃষ্টি করা হয় ভাস্কর্যগুলো। সমধিক পরিচিত দেব-দেবীদের মূর্তি ভাস্কর্য আকারে তৈরী করে মন্দির কিংবা উপাসনালয়ে রক্ষণাবেক্ষণ করা হয়। তন্মধ্যে ইলোরা এবং অজন্তা'য় পাথরের ভাস্কর্যগুলো বিশ্বের সবচেয়ে বড় এবং সর্বাধিক মর্যাদাপূর্ণ ভাস্কর্য শিল্পকলা হিসেবে চিহ্নিত হয়ে আসছে।

খ্রীষ্ট-পূর্ব ৪র্থ থেকে ৬ষ্ঠ শতকের মধ্যে গুপ্ত সাম্রাজ্যে মথুরা নগরের বেলে পাথর দিয়ে গড়া ভাস্কর্যগুলো খুবই উচ্চ সৌন্দর্যমণ্ডিত ও উন্নত রূচিশৈলীর পরিচয় বহন করে। পরবর্তীতে চীনের সুই রাজবংশের সময়কালীন শিল্পকলার প্রভাব গুপ্ত সাম্রাজ্যে লক্ষ্য করা যায় যা সমগ্র পূর্ব এশিয়ায় ছড়িয়ে পড়েছিল। আফগানিস্তানে নতুন ধরনের ভাস্কর্যকলার চর্চা শুরু হয়। এতে শিলা মাটি, কাদা মাটি, চুনাবালি ব্যবহার করার মাধ্যমে গুপ্ত সাম্রাজ্য পরবর্তীকালের বহমান ধারা ও ধ্রুপদী শিল্পকলার প্রভাব বিস্তার করেছিল।

৮৫০-১২৫০ খ্রীষ্টাব্দের মধ্যে বর্তমান দক্ষিণ ভারতের চোল রাজত্বকালে ব্রোঞ্জের ভাস্কর্যচিত্রে স্বাতন্ত্র্যরূপ ধারণ করে। এ সময়কালের নির্মিত ভাস্কর্য হিসেবে ব্রোঞ্জ পদার্থ দিয়ে গড়া নটরাজ তথা শিবের মূর্তি প্রধান উদাহরণ হিসেবে বিবেচ্য। ভারতীয় ভাস্কর্যকলায় এ ধারাটি বিংশ-একবিংশ শতকে এসেও বিকশিত ও প্রবহমান। এর সাথে যুক্ত হয়েছে গ্রানাইট পাথর যা পল্লব রাজবংশের সময়কালীন মহাবালিপুরামের মন্দিরে দৃশ্যমান। সমকালীন প্রেক্ষাপটে ভারতীয় ভাস্কর্যকলা সাধারণত বহু দেব-দেবীকে ঘিরে আবর্তিত; পাশাপাশি ধ্রুব মিস্ত্রি'র ন্যায় আধুনিক, প্রথিতযশা ভাস্করও গড়ে তুলতে যথেষ্ট সাহায্য করেছে।

## ভাস্কর্য বিরোধী আন্দোলন
একত্ববাদ অর্থাৎ এক ঈশ্বরের প্রতি বিশ্বাসের কারণে ইহুদি ধর্মে ভাস্কর্যের প্রতি নিষিদ্ধতা রয়েছে, যার ফলে ১৯ শতক পর্যন্ত রুপক ভাস্কর্য অগ্রহণযোগ্য  ছিল, খ্রিষ্ট ধর্মের প্রাথমিক বিস্তৃতির আগ পর্যন্ত যেটি অব্যাহত ছিল, কিন্তু পরবর্তীতে তারা প্রাথমিকভাবে বড় ভাস্কর্য গ্রহণ করে। খ্রিষ্টধর্ম ও বৌদ্ধধর্মের মধ্যে ভাস্কর্য খুব গুরুত্বপূর্ণ হয়ে ওঠে। যদিও খ্রিষ্টানদের পূর্ব অর্থডক্স মণ্ডলী স্মরণীয় ভাস্কর্য কখনো অনুমোদন করে নি এবং ইসলাম ধারাবাহিকভাবে প্রায় সব রূপক ভাস্কর্য প্রত্যাখ্যান করেছে।

## আরও দেখুন
বাংলাদেশের স্বাধীনতা যুদ্ধের ভাস্কর্য

## তথ্যসূত্র
### উদ্ধৃতি

### গ্রন্থপঞ্জি
* 

## বহিঃসংযোগ

বিষয়শ্রেণী:ভাস্কর্য
বিষয়শ্রেণী:খোদাইয়ের কাজ
বিষয়শ্রেণী:ভাস্কর্য কৌশল
বিষয়শ্রেণী:দৃশ্যকলা পরিভাষা
বিষয়শ্রেণী:মূল বিষয়ের নিবন্ধ
শঙ্খচিল

**শঙ্খ চিল** () বাংলাদেশে একটি অতি পরিচিত পাখি। বাংলাদেশ ছাড়াও ভারত উপমহাদেশে সর্বত্র, অস্ট্রেলিয়া, ইন্দোনেশিয়ায় পাখিটি সুপরিচিত। এর বৈজ্ঞানিক নাম- *Haliastur indus*। এটি চিল (Accipitridae) পরিবারের অন্তর্ভুক্ত একটি পাখি।

## বর্ণনা
[থাম্ব|বাম|ভারতের [কেরালা|কেরালায় শঙ্খ চিল]]
শঙ্খ চিল অ্যাক্সিপিট্রিডি পরিবারের সদস্য। দৈর্ঘ্য ৭৬-৮৪ সে.মি.। নদী-নালা, জলাশয়ের আশেপাশে এদের দেখা যায় বেশি। শঙ্খের মত সাদা এদের মাথা, ঘাড়, বুক, পেটের তলা'র পালক যার উপর মরচে ধরা খাড়া ছোট রেখা থাকে এবং কেবল প্রাথমিক পালক কালো; ঠোঁট ছোট, লেজ সবসময় গোলাকার ডগাযুক্ত; ডানায় থাকে লাল, সর-রং, বাদামি এবং কালো আর দেহের নিচের দিক বহু রেখা সংবলিত; সবসময় লেজ ও ডানা একই দৈর্ঘ্যের। তাই বুঝি এদের নাম হয়েছে শঙ্খচিল! কিন্তু ডানা দু'টি ও শরীরের অন্যান্য অংশ খয়েরী। শঙ্খচিলের গড় দৈর্ঘ্য ৪৮ সে.মি.।

## খাদ্য
এঁরা জীবিত বা মাছ এবং জলজ প্রাণী খেয়ে জীবন ধারণ করে। ছোট সাপ, হাঁস মুরগীর বাচ্চা এদের প্রিয় খাদ্য।

## প্রজনন
ডিসেম্বর-এপ্রিল হচ্ছে দক্ষিণ এশিয়ার শঙ্খ চিলেদের প্রজনন ঋতু। দক্ষিণপূর্ব অস্ট্রেলিয়াতে অগাস্ট-অক্টোবর ও পশ্চিম অস্ট্রেলিয়াতে এপ্রিল-জুন। এঁরা উঁচু স্থানে বাসা বাঁধে, যা মূলত ছোট ছোট ডাল ও শুঁকনো পাতা দিয়ে তৈরি হয়। একই বাসা এঁরা বছরের পর বছর ধরে ব্যবহার করে। শঙ্খ চিল দুটো করে ডিম দেয়। মা বাবা দুজনে মিলে বাচ্চা বড়ো করে যদিও ডিমে তা দেয় শুধু স্ত্রী পাখিটি। ২৬-২৯ দিনে ডিম ফুটে বাচ্চা বের হয়।

## বৈশিষ্ট্য
গ্রামে এরা জোড়ায় জোড়ায় থাকে; বড়ো বড়ো জলাশয়ের পাশে এবং সুন্দরবনে বড়ো বড়ো ঝাঁকে বাস করে। সুযোগ পেলে জেলে নৌকা বা ট্রলার অনুসরণ করে। ডানা মেলে শূন্যে ভেসে থাকে। ।

## সংস্কৃতিতে
থাম্ব|শঙ্খচিল, নওগাঁ।
কবি জীবনানন্দ দাশের ”আবার আসিব ফিরে” সনেটটিতে শঙ্খ চিলের উল্লেখ এই চিলকে অমর করে ফেলেছে৤

## অন্যান্য উৎস
* Jayabalan,JA (1995) Breeding ecology of Brahminy Kite *Haliastur indus* in Cauvery Delta, south India. Ph.D. Dissertation, Bharathidasan University. Mannampandal, Tamil Nadu.
* Raghunathan,K (1985) Miscellaneous notes: a peculiar feeding habit of Brahminy Kite. Blackbuck. 1(3), 26-28.
* Jayakumar,S (1987) Feeding ecology of wintering Brahminy Kite (*Haliastur indus*) near Point Calimere Wildlife Sanctuary. M.Sc. Thesis, Bharathidasan University, Tiruchirapalli.
* Hicks, R. K. 1992. Brahminy Kite *Haliastur indus* fishing? Muruk 5:143-144.
* van Balen, B. S., and W. M. Rombang. 2001. Nocturnal feeding by Brahminy Kites. Australian Bird Watcher 18:126.

## তথ্যসূত্র

### গ্রন্থ সূত্র
* 

## বহিঃসংযোগ
* Video of re-introduction of Brahminy Kites in their natural habitat in Indonesia from BBC Sci-Tech
* BirdLife Species Factsheet 

বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:পাকিস্তানের পাখি
বিষয়শ্রেণী:ভারতের পাখি
বিষয়শ্রেণী:অস্ট্রেলিয়ার পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:শ্রীলঙ্কার পাখি
বিষয়শ্রেণী:থাইল্যান্ডের পাখি
বিষয়শ্রেণী:পশ্চিম অস্ট্রেলিয়ার পাখি
বিষয়শ্রেণী:মালয়েশিয়ার পাখি
বিষয়শ্রেণী:সিঙ্গাপুরের পাখি
বিষয়শ্রেণী:১৭৮৩-এ বর্ণিত পাখি
বিষয়শ্রেণী:পিটের বোডায়ের্ট কর্তৃক নামকরণকৃত ট্যাক্সা
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
কাল সকালে

**কাল সকালে** এটি ২০০৫-এর একটি বাংলাদেশী চলচ্চিত্র। আমজাদ হোসেন পরিচালিত এই চলচ্চিত্রটি তার নিজের লেখা একটি বড় গল্প অবলম্বনে নির্মাণ করা হয়েছে। ইমপ্রেস টেলিফিল্ম এর ব্যানারে নির্মিত এই চলচ্চিত্রে অভিনয় করেছেন ফেরদৌস, শাবনূর, দিতি, অপু বিশ্বাস, এস এ হক অলিক ও চ্যালেঞ্জার প্রমুখ।

## শ্রেষ্ঠাংশে
* ফেরদৌস- আজু
* শাবনূর - মালতি
* দিতি -শহরবানু
* অপু বিশ্বাস - বাসন্তি
* এস এ হক অলিক -
* চ্যালেঞ্জার - মাতবর সাহেব
* ইনসান আলী -
* শাহিদ -
* রাজ -
* রাশেদা চৌধুরী -
* আন্না -
* আঁখি -
* সুমা -
* জামিলুর রহমান শাখা - কবিরাজ কাকা

## পুরস্কার সমূহ
শাবনূর শ্রেষ্ঠ অভিনেত্রী বিভাগে বিজয়ী সাকোঁ টেলিফিল্ম পুরস্কার ২০০৫।

## আরও দেখুন
## তথ্যসূত্র

## বহিঃসংযোগ

বিষয়শ্রেণী:২০০৫-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র‎
বিষয়শ্রেণী:ইমপ্রেস টেলিফিল্মের চলচ্চিত্র
প্যানজিয়া

right|thumb|প্যানজিয়া
**প্যানজিয়া**, **পাঙ্গেয়া** (, ) বা **মহাভূখণ্ড** ছিল প্রাগৈতিহাসিক পৃথিবীর একটি অতিমহাদেশ। এটি পান্থালাস্সা নামক একটিমাত্র মহাসাগর দ্বারা বেষ্টিত ছিল।
 
আজ থেকে ১১০ কোটি বছর পূর্বেও পৃথিবীতে একটিমাত্রই মহাদেশ ছিল, যার নাম রোদিনিয়া। ৭৫ কোটি বছর পূর্বে এটি ভেঙে যায় এবং কিছু অংশ দক্ষিণ গোলার্ধে চলে আসে। মহাদেশগুলো টেকটোনিক প্লেটের উপর অবস্থিত যারা চলমান। এই গতিই রোডিনিয়ার ভগ্নাংশগুলোকে আবার একত্র করে প্রায় ৩০ কোটি বছর পূর্বে গঠন করেছিল প্যানজিয়া, তবে এটি পুরোপুরি গঠিত হয় আনুমানিক ২৭ কোটি বছর পূর্বে। ২০ কোটি বছর পূর্বে অবশ্য প্যানজিয়া ভেঙে উত্তরে লরেশিয়া ও দক্ষিণে গোণ্ডবন নামের দুটি অতিমহাদেশ গঠিত হয়। ১৮ কোটি বছর পূর্বে ইউরাসিক যুগের শুরুর দিকেই গন্ডোয়ানার পূর্বাংশ আলাদা হয়ে যায়, যার অন্তর্ভুক্ত ছিল বর্তমান মাদাগাস্কার, ভারতীয় উপমহাদেশ, অস্ট্রেলিয়া ও অ্যান্টার্কটিকা। ১৩ কোটি বছর আগে পশ্চিম গন্ডোয়ানাও আবার দুই ভাগে ভাগ হয়ে যায়- এবার পূর্বের অংশটি হয় আফ্রিকা আর পশ্চিমেরটি দক্ষিণ আমেরিকা। এরপর ৯ কোটি বছর পূর্বে মাদাগাস্কার ভারতকেও ছেড়ে দেয়, হয়ে ওঠে একটি স্বাধীন দ্বীপ। মাদাগাস্কারের বন্ধন থেকে মুক্তি পেয়ে ভারত এশিয়ার দিকে এগোতে শুরু করে।
thumb|left|পাঙ্গেয়া থেকে আধুনিক মহাদেশগুলোর ভাঙন ও তাদের অবস্থান প্রকৃতি

## ধারণার উৎপত্তি
"প্যাঞ্জিয়া" নামটি প্রাচীন গ্রীক শব্দ "প্যান" (πᾶν, সমস্ত, পুরো, সবকিছু) এবং "গাইয়া" (Γαῖα, মা এর মৃত্তিকা, জমি, পৃথিবী) থেকে উদ্ভূত। "পেনজিয়া" শব্দটির নিখুঁত বাংলা অনুবাদ করলে এর অর্থ দাঁড়াবে "মহাভূখণ্ড"। ১৫৯৬ সালে আব্রাহাম অর্টেলিয়াস সম্ভবত প্রথমে প্রস্তাব দেন যে মহাদেশগুলি একসময় ছিল একত্রিত এবং পরে পৃথক হয়ে গেছে। মহাদেশগুলি একসময় একটি সংলগ্ন স্থলভাগ গঠন করেছিল এই ধারণাটি কন্টিনেন্টাল ড্রিফটের বৈজ্ঞানিক তত্ত্বের উৎপাদক আলফ্রেড ওয়েগনার কর্তৃক ১৯১২ সালের জার্মান ভাষায় লিখিত তিনটি একাডেমিক জার্নাল নিবন্ধ "ডাই এন্টস্টেহুং ডের কনটিনেন্টে" (মহাদেশের উৎপত্তি) শিরোনামে প্রমাণ সহকারে অনুমান করা হয়েছিল। তিনি ১৯১৫ সালে একই শিরোনামের তার বইটিতে তার এই অনুমানের উপর আরও বিস্তারিত আলোচনা করেন, যেখানে তিনি মত দেন যে, ভেঙে গিয়ে বর্তমান অবস্থানে চলে যাওয়ার আগে সমস্ত মহাদেশ একটিমাত্র মহাস্থলভাগ গঠন করেছিল, যাকে তিনি "আরকন্টিনেন্ট" বলে অভিহিত করেন। এরও আরো অনেক আগে ৬০০ খ্রিস্টাব্দের দিকে পবিত্র কুরআনের কয়েকটি আয়াতে এই ঘটনা সম্পর্কে সর্বপ্রথম ধারণা পাওয়া যায়।

প্যাঞ্জিয়া সম্পর্কিত পবিত্র কুরআনের উদ্ধৃতি সমূহ:

## তথ্যসূত্র

## বহিঃসংযোগ

* ইউএসজিএস রূপরেখা 
* প্যালিওম্যাপস-এ ট্রায়াসিক যুগে প্যানজিয়ার মানচিত্র

বিষয়শ্রেণী:পৃথিবীর ভৌগোলিক ইতিহাস
বিষয়শ্রেণী:ঐতিহাসিক মহাদেশ
বিষয়শ্রেণী:ভূত্বকীয় পাতগঠন প্রক্রিয়া
ইলোরা, মহারাষ্ট্র

**ইলোরা** ভারতের মহারাষ্ট্র প্রদেশের অন্তর্গত একটি গ্রামবিশেষ। ১৮১৮ খ্রীষ্টাব্দে হোলকার এ গ্রামটি তৎকালীন ইংরেজ শাসকশ্রেণীর কাছে প্রদান করেছিলেন। কিন্তু ৪ বছর পর ইংরেজ শাসকগোষ্ঠী পুনরায় গ্রামটিকে হায়দ্রাবাদের সন্ধির শর্ত অনুসারে নিজামের কাছে প্রদান করেন। ইলোরার অপর নাম ***ইলুক*** বা ***বিরুল***।

## ইলোরার গুহা

ইলোরার গিরিগাত্রে খোদিত বা ভাস্কর্যচিত্রে অঙ্কিত গুহাগুলো সমগ্র পৃথিবীতে বিখ্যাত হয়ে আছে। ইলোরার খোদিত কাজগুলো পাহাড়ের ঢালু গাত্রের উপরেই দৃশ্যমান। আর অজন্তা গুহার খোদিত কার্য লম্বমান পাহাড়ের গাত্রে রয়েছে। খোদিত অংশের বিস্তৃতি ১|০ মাইল। খোদিত কাজগুলো তিনটি পৃথক অংশে বিভাজিত - বৌদ্ধ, হিন্দু ও জৈন। অন্তিম অর্থাৎ উত্তর দিকে জৈন পর্যায় যা *ইন্দ্রসভা* নামে পরিচিত। এর অন্তর্গত একটি সুবিশাল *জিন মুর্তি* বিদ্যমান।

## ঐতিহাসিক প্রেক্ষাপট
*হিন্দুস্তানের ইতিহাস* গ্রন্থে ডাউ লিখেছেন, ১৩০৬ খ্রীষ্টাব্দে আলাউদ্দিন বা তার কোন সেনাপতি এ গুহাগুলো পরিদর্শন করেছিলেন। এর কারণ ছিল লুকিয়ে থাকা অবস্থায় জনৈকা গুজরাটবাসীর অনুসন্ধান। পরবর্তীতে তাকে দিল্লী নগরে নিয়ে আলাউদ্দিনের ছেলের সাথে বিয়ে দেয়া হয়। যে সমস্ত ইউরোপীয় পর্যটক ইলোরার গুহাগুলো পরিদর্শন করেন তন্মধ্যে থেব্‌নট্‌ সর্বপ্রথম ছিলেন। ১৬৬৭ খ্রীষ্টাব্দে তার লিখিত বিবরণ প্রকাশিত হয়েছিল।

প্রাচীন হিন্দুশাস্ত্রে ইলোরা *গ্রীষ্মেশ্বর* নামে *শিবতীর্থ* হিসেবে ব্যক্ত হয়েছে।

## তথ্যসূত্র

বিষয়শ্রেণী:ভারতের গ্রাম
বিষয়শ্রেণী:মহারাষ্ট্র
অজান্তে

**অজান্তে** এটি ১৯৯৬ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন প্রখ্যাত চলচ্চিত্রকার দিলীপ বিশ্বাস। কমল সরকারের লেখা পারিবারিক গল্পের এই ছবিটি প্রযোজনা করেছেন গায়ত্রী বিশ্লাস। ছবিটির উল্লেখযোগ্য ভুমিয়ায় অভিনয় করেছেন আলমগীর, শাবানা, সোহেল রানা, সুচরিতা, রিয়াজ, সোনিয়া, ইমরান, কাঞ্চি, এটিএম শামসুজ্জামান, অমল বোস, আরিফুল হক ও দিলদার।
## শ্রেষ্ঠাংশে
* আলমগীর - মির্জা শাহরিয়ার
* শাবানা - কাজল
* সোহেল রানা - আসাদ
* সুচরিতা - আশা
* রিয়াজ - মির্জা আশিক
* সোনিয়া - তিথি
* ইমরান - বর্ষণ (তানভির আহমেদ)
* কাঞ্চি - তিথি'র বোন
* দিলদার - সুন্দর আলী
* আরিফুল হক - তাহের আহমেদ
* এটিএম শামসুজ্জামান - মির্জা মোহর আলী
* অমল বোস - আকবর

## সঙ্গীত
**অজান্তে** ছবির সঙ্গীত রচনা করেছেন গাজী মাজহারুল আনোয়ার এবং সঙ্গীত পরিচালনা করেন সত্য সাহা। কণ্ঠশিল্পীরা ছিলেন কুমার শানু, অণুরাধা পাড়োয়ান, অভিজিৎ, কবিতা কৃষ্ণমূর্তি, মোহাম্মদ আজিজ ও সাধনা সরগম।
## সম্মাননা
### জাতীয় চলচ্চিত্র পুরস্কার
* **বিজয়ী** শ্রেষ্ঠ চলচ্চিত্র অভিনেতা - সোহেল রানা
* **বিজয়ী** শ্রেষ্ঠ সংলাপ রচয়িতা - দিলীপ বিশ্বাস
* **বিজয়ী** শ্রেষ্ঠ সঙ্গীত পরিচালক - সত্য সাহা
* **বিজয়ী** শ্রেষ্ঠ গীতিকার - গাজী মাজহারুল আনোয়ার
* **বিজয়ী** শ্রেষ্ঠ চিত্র সম্পাদক - আমিনুল ইসলাম মিন্টু

## তথ্যসূত্র

## বহিঃসংযোগ
*  - এ

বিষয়শ্রেণী:১৯৯৬-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৯০-এর দশকের নাট্য চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:সত্য সাহা সুরারোপিত চলচ্চিত্র
উত্তরা হাই স্কুল এন্ড কলেজ

থাম্ব|উত্তরা হাই স্কুলের চিত্র

**উত্তরা হাই স্কুল এন্ড কলেজ** ঢাকার উত্তরায় অবস্থিত একটি বিদ্যালয় ও কলেজ। এটি ঢাকা-ময়মনসিংহ মহাসড়ক থেকে কয়েক মিটার দূরে এবং শাহজালাল আন্তর্জাতিক বিমানবন্দর থেকে প্রায় দুই কিলোমিটার দূরে উত্তরার ৭নং সেক্টরে অবস্থিত। ১৯৮৫ সালে উত্তরায় এই শিক্ষাপ্রতিষ্ঠানটি প্রতিষ্ঠা করা হয়।

## ইতিহাস
বিদ্যালয়টি ১৯৮৫ সালে প্রতিষ্ঠিত হয়। ঢাকা শিক্ষাবোর্ডের অধীনে জুনিয়র স্কুল সার্টিফিকেট (জেএসসি) পরীক্ষায় বিদ্যালয়টি ২০১০ সালে অষ্টম এবং ২০১১ সালে সপ্তদশ স্থান অধিকার করে।

## ভর্তি প্রক্রিয়া
উত্তরা হাই স্কুল এন্ড কলেজের ভর্তি প্রক্রিয়া অত্যন্ত প্রতিযোগিতাপূর্ণ। ভর্তি হতে আগ্রহী প্রার্থীদের লিখিত এবং মৌখিক - উভয় পরীক্ষায় উত্তীর্ণ হতে হয়। ৬ষ্ঠ ও ৯ম শ্রেনীর ভর্তি পরীক্ষা পি.এস.সি এবং জে.এস.সি পরীক্ষার ফলাফলের উপর ভিত্তি করে হয়। একাদশ শ্রেণীর ভর্তি প্রক্রিয়া এস.এস.সি পরীক্ষার ফল প্রকাশের কিছুদিনের মধ্যেই শুরু হয় এবং এস.এস.সি পরীক্ষার ফলাফলের ভিত্তিতে হয়ে থাকে।

## শিক্ষাক্রম
উত্তরা হাই স্কুল এন্ড কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণীর শিক্ষার্থীদের বিজ্ঞান/বাণিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীদের নিজ পছন্দমত বিভাগ নির্বাচনের স্বাধীনতা রয়েছে।

## শিক্ষা কার্যক্রম
উত্তরা হাই স্কুল এন্ড কলেজ জাতীয় শিক্ষাক্রমের অধীনে প্রাথমিক, নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা মাধ্যমে শিক্ষাদান করে থাকে। বিজ্ঞান বিভাগের জন্য এই প্রতিষ্ঠানে আছে পদার্থ বিজ্ঞান ল্যাব, রসায়ন ল্যাব, জীব বিজ্ঞান ল্যাব। এছাড়াও সকলের প্রয়োজন মোতাবেক রয়েছে কম্পিউটার ল্যাব।

## সহশিক্ষা কার্যক্রম
### বিজ্ঞান ক্লাব
উত্তরা হাই স্কুল এন্ড কলেজ বিজ্ঞান ক্লাব ঢাকা বোর্ডের অন্যতম একটি বিজ্ঞান ক্লাব। উত্তরা হাই স্কুল এন্ড কলেজ বিজ্ঞান ক্লাব প্রতি বছর বিভিন্ন বিজ্ঞান উৎসবে যোগদান করে।
### স্কাউট
উক্ত প্রতিষ্ঠানে রয়েছে স্কাউট এর কার্যক্রম। প্রতিষ্ঠানের সকল প্রকার প্রোগ্রামে স্কাউট সদস্যরা বিশেষ ভূমিকা পালন করে আসছে।

## ক্রীড়া
প্রতি বছর এখানে ক্রীড়া প্রতিযোগিতার আয়োজন করা হয়। এতে দৌড়,মোরগ লড়াই,দড়ি লাফ, উচ্চ লাফ, ফুটবল, ক্রিকেট, ভলিবল এবং ব্যাডমিন্টন বিভিন্ন খেলাধুলা হয়।

## ক্যাম্পাস
উত্তরা হাই স্কুল ও কলেজের সম্মুখে একটি মাঠ রয়েছে যার আয়তন ২.৩২ একর (৯,৪০০ বর্গ মিটার), এটি একই সাথে ক্যম্পাসা হিসেবে ব্যবহৃত হয়। প্রতি বছর এই মাঠে বার্ষিক ক্রীড়া প্রতিযোগিতা হয়। এখানে দুটি ৫ তলা ভবন রয়েছে। মূল ভবনটি বিদ্যালয়ের জন্য ও নতুন ভবনটি কলেজের জন্য ব্যবহৃত হয়।

### গ্রন্থগার
স্কুল ভবনের নিচতলায় একটি গ্রন্থাগার রয়েছে। গ্রন্থাগারে দৈনিক, সাপ্তাহিক, পাক্ষিক এবং মাসিক পত্র-পত্রিকা ছারাও প্রায় ৫ হাজার বই আছে।

## উল্লেখযোগ্য শিক্ষার্থী
* মাহিয়া মাহি - বাংলাদেশী অভিনেত্রী
* নুরুল হক নুর - ডাকসুর সাবেক ভিপি ও সভাপতি গণঅধিকার পরিষদ
* মীর মাহফুজুর রহমান মুগ্ধ - কোটা সংস্কার আন্দোলনে নিহত সক্রিয় কর্মী

## চিত্রশালা

Uttara High School & College.jpg|দ্বিতীয় ভবন নির্মাণের আগে
Uttara High School And College 2.jpg|২০১৩ সালে দ্বিতীয় ভবন নির্মাণের সময়


## তথ্যসূত্র

## বহিঃসংযোগ
* প্রতিষ্ঠানের ওয়েবসাইট

বিষয়শ্রেণী:উত্তরার শিক্ষাপ্রতিষ্ঠান
বিষয়শ্রেণী:ঢাকা জেলার বিদ্যালয়
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৫-এ বাংলাদেশে প্রতিষ্ঠিত
আহমেদ হোসেন

**আহমেদ হোসেন** (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আহমেদ হোসেনের জন্ম চট্টগ্রাম জেলার পটিয়া উপজেলার কুসুমপাড়া গ্রামে। তিনি চাকরি থেকে অবসর নিয়ে বাস করতেন ঠাকুরগাঁওয়ে। তার বাবার নাম আছাদ আলী মাস্টার এবং মায়ের নাম জমিলা খাতুন। তার স্ত্রীর নাম মতিয়া খানম। তাদের পাঁচ ছেলে দুই মেয়ে।

## কর্মজীবন
আহমেদ হোসেন চাকরি করতেন ইপিআরে। ১৯৭১ সালে কর্মরত ছিলেন ঠাকুরগাঁও ইপিআর উইংয়ে। তখন তার পদবি ছিল হাবিলদার। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ৬ নম্বর সেক্টরের ভজনপুর সাব-সেক্টরে। রানীর বন্দর, চাম্পাতলী, খানসামা, পঞ্চগড়, নুনিয়াপাড়াসহ আরও কয়েক স্থানে সাহসিকতার সঙ্গে যুদ্ধ করেন। ২৮ জুলাই নুনিয়াপাড়ায় পাকিস্তান সেনাবাহিনীর সঙ্গে সম্মুখযুদ্ধে তিনি আহত হন। সুস্থ হয়ে পুনরায় যুদ্ধে যোগ দেন।

## মুক্তিযুদ্ধে ভূমিকা
১৯৭১ সালের ৩০ নভেম্বর পঞ্চগড় জেলার বোদা উপজেলার বোদা-পঞ্চগড় সড়কের পাশে ময়দানদিঘি আক্রমণ করেন মুক্তিযোদ্ধারা। সেখানে পাকিস্তান সেনাবাহিনী দুর্ভেদ্য বাংকার ও প্রতিরক্ষা তৈরি করে যুদ্ধের জন্য প্রস্তুত হয়ে ছিল। মুক্তিবাহিনী ও মিত্রবাহিনী দুপুরে একযোগে আক্রমণ চালাল পাকিস্তান সেনাবাহিনীর অবস্থানে। মুক্তিযোদ্ধারা কয়েকটি দলে বিভক্ত। একটি বড় দলের নেতৃত্বে আহমেদ হোসেন। তারা বেশির ভাগ ইপিআর সদস্য। চারদিকে প্রচণ্ড গোলাগুলি—মেশিনগানের অবিরাম গুলি, ট্যাংকের ঘড় ঘড় শব্দ, কামান-মর্টারের গোলাবর্ষণ। মহা এক ধ্বংসযজ্ঞ। ডানে-বাঁয়ে প্রায় আধা মাইলের বেশি এলাকাজুড়ে চলছে যুদ্ধ। আহমেদ হোসেনের ওপর দায়িত্ব তাদের মূল আক্রমণকারী দলকে পাকিস্তান সেনাবাহিনীর পাল্টা আক্রমণ থেকে রক্ষা করার। এ ছাড়া পাকিস্তানি সেনারা এদিক-সেদিক ছড়িয়ে পড়লে বা পেছন দিয়ে প্রতি আক্রমণের চেষ্টা চালালে তাদের আটকাতে হবে। তা না হলে যুদ্ধে বিজয় কষ্টকর হয়ে পড়বে। আহমেদ হোসেন সহযোদ্ধাদের নিয়ে সেই দায়িত্বটা যথেষ্ট দক্ষতার সঙ্গে পালন করতে থাকলেন। পাকিস্তানি সেনাদের বেশ কয়েকটি প্রতি আক্রমণ সাহসিকতার সঙ্গে মোকাবিলা করলেন। তার ও সহযোদ্ধাদের বীরত্বে ব্যর্থ হয়ে গেল পাকিস্তানিদের সব প্রচেষ্টা। বিকেলের দিকে পাকিস্তান সেনাবাহিনীর সকল প্রতিরোধ ভেঙে পড়ল। পিছিয়ে যেতে থাকে তারা। মিত্রবাহিনীর ট্যাংকগুলো ঢুকে পড়ে পাকিস্তানি সেনাদের প্রতিরক্ষা অবস্থানে। দখল হয়ে গেল শত্রুর একটি বড় ঘাঁটি। ময়দানদিঘি আক্রমণে মুক্তিযোদ্ধাদের সঙ্গে মিত্রবাহিনীও যোগ দেয়। মিত্রবাহিনীর সঙ্গে ছিল কয়েকটি ট্যাংক। মুক্তিযোদ্ধাদের মূল শক্তি ছিলেন ইপিআর সদস্যরা। তারা সংখ্যায় ছিলেন ৭০-৭৫ জন। আর ছিলেন স্বল্প প্রশিক্ষণপ্রাপ্ত মুক্তিযোদ্ধারা। সব মিলে সংখ্যা ২০০। তারা কয়েকটি দলে বিভক্ত ছিলেন। একটি দলের নেতৃত্বে ছিলেন আহমেদ হোসেন।

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:চট্টগ্রাম জেলার মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:পটিয়া উপজেলার ব্যক্তি
মোহাম্মদ উল্লাহ (বীর বিক্রম)

**মোহাম্মদ উল্লাহ** (জন্ম: অজানা , মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
শহীদ মোহাম্মদ উল্লাহর জন্ম লক্ষ্মীপুর জেলায়। তার বাবার নাম খলিলুর রহমান পাটোয়ারী এবং মায়ের নাম আলিজান বানু। তার স্ত্রীর নাম জাহানারা বেগম। তাঁদের তিন ছেলে।

## কর্মজীবন
মোহাম্মদ উল্লাহ চাকরি করতেন ইপিআরে। ১৯৭১ সালে সেপাই হিসেবে কর্মরত ছিলেন যশোর ইপিআর সেক্টরের অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন বয়রা সাব-সেক্টরে। অনেক যুদ্ধে তিনি অংশ নেন।

## মুক্তিযুদ্ধে ভূমিকা
১৯৭১ সালের নভেম্বরের শেষ দিকে শেষ রাতে যশোর জেলার চৌগাছা উপজেলার মোহাম্মদপুরের পাশে গোয়ালহাটে ভারত-বাংলাদেশ সীমান্ত। সেখানে ছিল মুক্তিযোদ্ধাদের প্রতিরক্ষা অবস্থান। পাকিস্তান সেনাবাহিনী সেখানে হঠাৎ আক্রমণ করে। সেদিন ছিল ঈদের দিন।
চৌগাছা এলাকা ছিল মুক্তিবাহিনীর ৮ নম্বর সেক্টরের বয়রা সাব-সেক্টরের আওতাধীন এলাকা। এই এলাকায় যুদ্ধ করেন মুক্তিযোদ্ধা অলীক কুমার গুপ্ত বীর প্রতীক । মুক্তিযোদ্ধাদের একটি দলের নেতৃত্বে ছিলেন তিনি। এই দলেই ছিলেন মোহাম্মদ উল্লাহ। মুক্তিযোদ্ধাদের প্রতিরক্ষা অবস্থানে আকস্মিক আক্রমণ চালিয়েছে পাকিস্তানি সেনারা। সেখানে নিমেষে শুরু হয়ে গেল তুমুল যুদ্ধ। মুক্তিযোদ্ধারা বিভিন্ন স্থানে ছড়িয়ে-ছিটিয়ে। এক স্থানে আছেন মোহাম্মদ উল্লাহসহ কয়েকজন। তারা সাহসিকতার সঙ্গে পাকিস্তান সেনাবাহিনীর আক্রমণ মোকাবিলা করতে থাকলেন। সমানতালে যুদ্ধ চলছে। চারদিকে বারুদের উৎকট গন্ধ। গোলাগুলিতে প্রকম্পিত। একটু পর পাকিস্তান সেনাবাহিনীর আক্রমণের তীব্রতা প্রচণ্ডভাবে বেড়ে গেল। বিপুল শক্তি নিয়ে এসেছে তারা। মুহুর্মুহু শেল ও রকেট এসে পড়ছে মুক্তিযোদ্ধাদের অবস্থানে। ছুটে আসছে বৃষ্টির মতো গুলি। শত শত গুলি মুক্তিযোদ্ধাদের মাথার ওপর দিয়ে যাচ্ছে। গুলিতে আহত হলেন কয়েকজন মুক্তিযোদ্ধা। তাঁদের আর্তনাদ ছড়িয়ে পড়ল সহযোদ্ধাদের মধ্যে। আক্রমণের প্রচণ্ডতায় বেশির ভাগ মুক্তিযোদ্ধা বিশৃঙ্খল হয়ে পড়লেন। তারা কেউ কেউ পিছু হটে যেতে থাকলেন। মোহাম্মদ উল্লাহ ও তার কয়েকজন সহযোদ্ধা এতে বিচলিত হলেন না। সাহসিকতার সঙ্গে তারা যুদ্ধ করতে থাকলেন। তাঁদের বীরত্বে থেমে গেল পাকিস্তানি সেনাদের অগ্রযাত্রা। তবে বেশিক্ষণ পারলেন না। গুলিবিদ্ধ হয়ে মাটিতে লুটিয়ে পড়লেন মোহাম্মদ উল্লাহসহ তিনজন মুক্তিযোদ্ধা। শহীদ হলেন তারা। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ মৃত্যু
মহাজাগতিক বর্ষপঞ্জি

**মহাজাগতিক বর্ষপঞ্জি** সময়গণনার বিশেষ পদ্ধতি যেখানে ১৩.৭ বিলিয়ন বছর সময়কে একটি একক বছর কল্পনা করে মহাবিশ্বের বর্ষপঞ্জি গণনা করা হয়। এই বর্ষপঞ্জি বা মহাজাগতিক মাত্রায় ১লা জানুয়ারি মধ্যরাতে বিগ ব্যাংয়ের মাধ্যমে মহাবিশ্ব সৃষ্টি হয়েছে বলে ধরে নেয়া হয়। বর্তমান সময়ক্রম ৩১শে ডিসেম্বর মধ্য রাত্রির দিকে ধাবিত হচ্ছে বলে ধরে নেয়া হয়।  এই পঞ্জিকা অনুসারে, প্রতি সেকেন্ডকে ৪৩৪ বছরের সমান, প্রতি ঘণ্টাকে ১.৫৭ মিলিয়ন বছরের সমান ও একদিনকে ৩৭.৫৩ মিলিয়ন বছরের সমান বলে ধরা হয়। এই ধারণা কার্ল সেগান তার বিখ্যাত বই দ্য ড্রাগনস অব ইডেন নামের বই এবং টেলিভিশন ধারাবাহিক *[[কসমস: অ্য পারসোনাল ভয়েজ]]*-এ প্রথম প্রকাশ করেন।

## মহাজাগতিক বছর
thumb|right|upright=2মহাবিশ্বের ১৩.৭ মিলিয়ন বছর
### সৃষ্টিতত্ত্ব

### জীবনের উৎপত্তি

### মানুষের বিবর্তন

### ইতিহাসের শুরু
 

### বর্তমান সময়

## আরও দেখন
* Timeline of the Big Bang
* Timeline of evolution
* Timeline of human evolution
* Timeline of plant evolution
* Timeline of world history
* Timeline of prehistory
* Timeline of ancient history
* Timeline of the Middle Ages
* Timeline of modern history
* Detailed logarithmic timeline
* List of timelines
* The Cosmic Calendar in a Google Calendar format

## তথ্যসূত্র

বিষয়শ্রেণী:সময়ের একক
বিষয়শ্রেণী:জ্যোতির্বিজ্ঞানে সময়
বিষয়শ্রেণী:বর্ষপঞ্জি
বিষয়শ্রেণী:ভৌত বিশ্বতত্ত্ব
চার্লি অ্যান্ড দ্য চকলেট ফ্যাক্টরি (উপন্যাস)

**চার্লি এবং তার চকলেট কারখানা** অত্যন্ত আলোচিত একটি গল্প। রুয়াল দাল এর সৃষ্টি এ গল্পটিতে দেখা যায় একটি অত্যন্ত দরিদ্র,সাধারণ,কিশোর বয়সী একটি বালককে যার পরিবারে রয়েছেন তার দাদাভাই জো,দাদিমা জোসেফিন,নানাভাই জর্জ ও নানিমা জর্জিনা। আর রয়েছেন চার্লির বাবা মিস্টার বাকেট এবং তার মা মিসেস বাকেট।

## সংস্করণ
*  (hardcover, 1973, revised Oompa Loompa edition)
*  (paperback, 1976)
*  (paperback, 1980, illustrated by Joseph Schindelman)
*  (paperback, 1985, illustrated by Michael Foreman)
*  (hardcover, 1987)
*  (prebound, 1988)
*  (library binding, 1992, reprint)
*  (paperback, 1998)
*  (hardcover, 2001)
*  (library binding, 2003)
*  (paperback, 2004)
*  (hardcover)
*  (2001, illustrated by Quentin Blake)

## আরও দেখুন
* রুয়াল দাল
* চার্লি অ্যান্ড গ্রেট গ্লাস এলেভেটর
* উইলি ওয়াঙ্কা এন্ড দ্য চকলেট ফ্যাক্টোরি
* চার্লি অ্যান্ড দ্য চকলেট ফ্যাক্টোরি (চলচ্চিত্র)

## তথ্যসূত্র

## বহিঃসংযোগ
* Charlie and the Chocolate Factory
* Official Roald Dahl Website 
* The Willy Wonka Candy Company

বিষয়শ্রেণী:১৯৬৪-এর উপন্যাস
বিষয়শ্রেণী:রুয়াল দালের বাচ্চাদের বই
বিষয়শ্রেণী:উইলি ওয়াঙ্কা
বিষয়শ্রেণী:চলচ্চিত্রে অভিযোজিত ব্রিটিশ উপন্যাস
বিষয়শ্রেণী:নাটকে অভিযোজিত ব্রিটিশ উপন্যাস
বিষয়শ্রেণী:বেতার কার্যক্রমে অভিযোজিত উপন্যাস
বিষয়শ্রেণী:কাল্পনিক খাদ্য ও পানীয়
বিষয়শ্রেণী:ভিডিও গেমে গৃহীত উপন্যাস
বিষয়শ্রেণী:শিশুতোষ কল্প-উপন্যাস
মাধবীলতা

মাধবী বা মাধবীলতার অনেক নাম- মণ্ডপ, কামী, পুষ্পেন্দ্র, অভীষ্টগন্ধক, অতিমুক্ত, বিমুক্ত, কামুক ও ভ্রমরোৎসব। মাধবীর বৈজ্ঞানিক নাম *Hiptage benghalensis* (L.) Kurz., পরিবার **Malpighiaceae**। এসব নাম মাধবীর ভাব প্রকাশে ব্যবহার হয় এবং কাব্যরসে ভরপুর। এক সময় পুণ্ড্রক দেশে অর্থাৎ ময়মনসিংহে মাধবীলতা প্রচুর পাওয়া যেত। এর জন্য এর আরেক নাম পুণ্ড্রক। মাধবীলতা দক্ষিণপূর্ব এশিয়া, ভারত, ফিলিপাইন-এর উদ্ভিদ।

## বিবরণ
মাধবী বৃক্ষারোহী লতা এবং দীর্ঘজীবী। ডাল ছোট ছোট এবং ঝোপঝাড় হয়ে যায়। এভাবে বহুবর্ষী হলে ধীরে ধীরে মূল লতাটি বেশ মোটা হয়ে যায়। ডাল দু' তিন বছর পরপর কেটে দিতে হয়, তারপর লতা যতই বাড়তে থাকে ততই নতুন নতুন ডালপালা গজায় ফুল বেশি ফোটে। এর মোটা মোটা ডালের ছাল মেটে রঙের, ভেতরের কাঠ লালচে ও শক্ত। পাতা বিপরীতমুখী, আয়তকার, বোঁটার দিক থেকে আগা ক্রমশ সরু, সাধারণত ৪ থেকে ৬ ইঞ্চি লম্বা হয়। অনেকটা চাঁপা ফুলের পাতার মতো। বাগানের শোভার জন্য যত্ন করে মাধবী লাগানো হয়। তবে এই লতা গাছটি এখন প্রায় দুষ্প্রাপ্য।

মাধবীর ফুল গুচ্ছবদ্ধ ও বিন্যাস সুসংবদ্ধ। মুকুলগুলো সূক্ষ্ম রোমে ভরা। ফুল সাদা রঙের, পাঁচটি পাপড়ি এবং তার মধ্যে পঞ্চম পাপড়িটির গোড়ার দিক হলদেটে। ফুল দেখতে তিল ফুলের মতো এবং খুব সুগন্ধি। বসন্ত ও গ্রীষ্ম এই ফুলের ঋতু হলেও কখনো কখনো বর্ষা পর্যন্ত ফোটে। ফুল থেকে ফল হয়, বীজ থাকে ২/৩টি এবং তা রোমশ।

মাধবী অযত্নেও বাড়ে, বীজ থেকে চারা হয়, ডাল কেটে মাটিতে পুঁতে রাখলেও চারা পাওয়া যায়। মাধবীর পাতা গরু-ছাগলে খায়।

## গুনাগুণ
* পুরানা বাত সারাতে মাধবীলতার পাতার রস উপকারী।
* হাঁপানির শ্বাসকষ্টের জন্য পাতা ও ডালের রস উপকারী।
* মাধবীলতার শুকনো ছালের গুঁড়ো বিষাক্ত ঘায়ের সারিয়ে তোলে।

## পাদটীকা
* Bailey, L. H./Bailey, E. Z. 1976. *Hortus third: A concise dictionary of plants cultivated in the United States and Canada*, Macmillan, New York.
* Agharkar, S.P. 1991. *Medicinal plants of Bombay presidency*, Scientific Publishes, Jodhpur, India
* Verma, D.M./Balakrishnan, M.P./Dixit, R.D. 1993. *[[Flora of Madhya Pradesh]]. Vol. I.*, Botanical Survey of India, Kolkata, India

## তথ্যসূত্র

## বহিঃসংযোগ
* ''Hiptage benghalensis''  on Global Invasive Species Database
* ''Hiptage benghalensis''  on the Hawaiian Ecosystems at Risk project (HEAR)
* ''Hiptage benghalensis'', Starr report on the Hawaiian Ecosystems at Risk project (HEAR)
* ''Hiptage benghalensis'' on the Agricultural Research Service Germplasm Resources Information Network
* Hiptage
* Malpighiaceae Malpighiaceae - description, taxonomy, phylogeny, and nomenclature

বিষয়শ্রেণী:বাংলাদেশের ফুল
বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:ফিলিপাইনের উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
মধুমালতী

**মধুমালতী / মধুমঞ্জরী** () লতানো গাছ। এর বৈজ্ঞানিক নাম *Quisqualis indica*/Combretum Indicum পরিবার Combretaceae। মাধুমালতীর হিন্দি নাম *রঙ্গন-কা-বেল*, বোম্বে অঞ্চলে *বারমাসী*, *লাল চামেলী*। রবীন্দ্রনাথ ঠাকুর Quisqualis indica/Combretum Indicum বৈজ্ঞানিক নামের এই ফুলটির নামকরণ করেন **মধুমঞ্জরি**।

## বিবরণ

লতা খুব শক্ত, কয়েক বছর হয়ে গেলে মোটা হয়। তখন হয় মোচড়ানো, ধূসর রঙের। গর্ভকাষ্ঠ বা মাঝখানে ছিদ্র হয়। পাতা বিপরীত দিকে সাজানো থাকে। পাতা আয়তকার, ডিম্বাকৃতি ও আগা সরু; কিনারা হালকা ঢেউ খেলানো এবং একটু খসখসে। মধুমালতীকে অনেকে '"মাধবীলতা" বলে ভুল করেন। কিন্তু মাধবীলতা ও মধুমালতী দুটি সম্পূর্ণ পৃথক প্রজাতির লতা গাছ। মধুমালতীর ফুল গন্ধে ভরপুর। ফুল গুচ্ছবদ্ধ, সাদা-লাল-কমলা রঙে মেশানো। পাপড়ি ৫ টি। ফুলের গন্ধ "মাধবী"র থেকে একটু কম। ফুলের রঙ সাদা থেকে ধীরে ধীরে বদল হয়। রঙের জন্যও এই ফুল খুব সুন্দর।

## চাষাবাদ
গ্রীষ্ম ও বর্ষায় এর ফুল বেশি হলেও সারা বছর কিছু দিন পরপর ফুল ফোটে। এজন্যে একে *বারমাসী* ফুল বলা হয়। লতা বড় হয়ে গাছ হলে দীর্ঘজীবী হয়। গোড়া এবং শেকড় থেকেও লতা গজায়। কাটিং করে বা লতা কেটে মাটিতে পুঁতলেও চারা হয়। খুব ক্বচিৎ ফল হয়।

কুঞ্জ তৈরির জন্যে মধুমালতী আদর্শ গাছ। এর আদি বাসস্থান দক্ষিণ আফ্রিকা ও ইন্দো-মালয়েশিয়া। কেউ কেউ মনে করেন, এটি মালয় (মালয়েশিয়া) দেশের গাছ এবং এখানে এনে লাগানো হয়েছে।

## বহিঃসংযোগ
* Madhumalati (''Quisqualis indica'')
* QUISQUALIS INDICA Linn
* niyog-niyogan.doc
* Quisqualis indica (PIER species info) 

## তথ্যসূত্র

## বহিঃসংযোগ

বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:পাকিস্তানের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:বাংলাদেশের ফুল
হুমায়ুন কবীর চৌধুরী (বীর প্রতীক)

**হুমায়ুন কবীর চৌধুরী** (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
হুমায়ুন কবীর চৌধুরীর জন্ম কুমিল্লা জেলার নাঙ্গলকোট উপজেলার লক্ষ্মীপুর গ্রামে। তার বাবার নাম শফিকুর রহমান চৌধুরী, মার নাম জাহানারা বেগম। তার স্ত্রীর নাম পারভীন কবীর। তাদের দুই ছেলে।

## কর্মজীবন
হুমায়ুন কবীর চৌধুরী ১৯৭১ সালে পাকিস্তানে ছিলেন। ১৯৭০ সালে তিনি পাকিস্তানি সেনাবাহিনীর অফিসার্স কোর্সের জন্য মনোনীত হয়েছিলেন। মুক্তিযুদ্ধ শুরু হলে ঢাকায় আসেন। পরে ভারতে গিয়ে নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টের সঙ্গে যোগ দেন।

## মুক্তিযুদ্ধে ভূমিকা
১৯৭১ সালের ১৭ মে দুই নং সেক্টরে মুক্তিযুদ্ধের প্রথম পর্যায়ে দুই দলে বিভক্ত হয়ে যুদ্ধে যান হুমায়ুন কবীর চৌধুরী। এক দলকে রক্ষণভাগে এবং দ্বিতীয় দল মর্টারের সাহায্যে পাকিস্তানি সেনাদের একটি ঘাঁটির ওপর আক্রমণ চালানোর জন্য তৈরী হয়। মর্টার শেলিংয়ের ম্যাধমে পাকিস্তানি সেনারা গোলন্দাজ বাহিনীর সাহায্যে প্রচণ্ড গোলাগুলি করে মুক্তিযোদ্ধাদের উপর। এতে পাকিস্তানি সেনাবাহিনীর ১৫ জনের মতো নিহত হয়েছে। কসবা ছিলো এমন একটি স্থান, যার ভৌগোলিক গুরুত্ব অপরিসীম। কসবা রেলস্টেশন থেকে ভারতীয় সীমান্ত দেখা যায়। সীমান্তের পাশ দিয়ে ছোট ছোট পাহাড়। মে মাসের ২২/২৩ তারিখে খবর আসে, পাকিস্তানি সেনারা দুটি ট্রলি বোঝাই অস্ত্রশস্ত্র মন্দভাগ রেলস্টেশন থেকে সালদা নদীর দিকে নিয়ে যাচ্ছে। রেলট্রলির দুই পাশ দিয়ে এক প্লাটুন পাকিস্তানি সেনা টহল দিয়ে হেঁটে যাচ্ছে। খবর পেয়ে দুই সেকশন মুক্তিযোদ্ধা নিয়ে হুমায়ুন কবীর চৌধুরী খালি গায়ে এবং লুঙ্গি পরা অবস্থায় পাহাড়ের গাছপালার ফাঁক দিয়ে মন্দভাগ রেলস্টেশনের দিকে অগ্রসর হন। সকাল নয়টায় এসে মন্দভাগ গ্রামে অ্যামবুশ পেতে বসে থাকলেন পুরো দলের সাথে। আধঘণ্টা পরই দেখা যায় পাকিস্তানের সেনাবাহিনীর লোকেরা ট্রলির দুই পাশ দিয়ে পাহারা দিতে দিচ্ছিল। ট্রলি দুটি মারাত্মক অস্ত্রশস্ত্রে সজ্জিত দিল। মুক্তিযোদ্ধারা এসএমজি, এলএমজির সাহায্যে শত্রুর ওপর অতর্কিতে গুলি ছুড়তে থাকনে। এতে কয়েকজন পাকিস্তানি সেনা সঙ্গে সঙ্গে পড়ে গেল। বাকি পাকিস্তানি সেনারা ট্রলির ওপাশে পজিশন নিয়ে মুক্তিযোদ্ধাদের ওপর গুলি ছুড়তে থাকল। মুক্তিযোদ্ধারাও রকেট লঞ্চারের সাহায্যে ট্রলির ওপর আঘাত হানে। ট্রলির অস্ত্রশস্ত্র ধ্বংস করে দেওয়া হয়। পরবর্তীতে পাকিস্তানি সেনারা পালিয়ে যাওয়ার পর হুমায়ুন কবীর চৌধুরী কয়েকজন মুক্তিযোদ্ধাকে নিয়ে ঘটনাস্থলে গিয়ে ভাঙাচোরা অনেক অস্ত্রের মধ্যে কিছু ভালো অস্ত্র পান।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।

## বহি:সংযোগ

বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:কুমিল্লা জেলার মুক্তিযোদ্ধা
জন রকফেলার

**জন ডেভিসন রকফেলার** (ইংরেজি: John Davison Rockefeller) (জন্ম: ৮ জুলাই, ১৮৩৯–মৃত্যু: ২৩শে মে, ১৯৩৭) বিখ্যাত মার্কিন তেল শিল্পস্থপতি, উদ্যোক্তা ও জনদরদী। তিনি *[[স্ট্যান্ডার্ড অয়েল কোম্পানি]]* প্রতিষ্ঠা করেন। তিনি প্রথম আমেরিকান হিসেবে ১ বিলিয়ন ডলার সম্পত্তির মালিকানা লাভ করেন। তিনি সর্বকালের সবচেয়ে ধনী আমেরিকান হিসেবে বিবেচিত হন।

## তথ্যসূত্র

## বহিঃসংযোগ

*জন রকফেলার-এর জীবনী 
* 
* 
* 

বিষয়শ্রেণী:১৮৩৯-এ জন্ম
বিষয়শ্রেণী:১৯৩৭-এ মৃত্যু
বিষয়শ্রেণী:মার্কিন বিনিয়োগকারী
বিষয়শ্রেণী:মার্কিন তেল শিল্পপতি
বিষয়শ্রেণী:মার্কিন শতকোটিপতি
বিষয়শ্রেণী:মার্কিন কোম্পানি প্রতিষ্ঠাতা
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন রেলওয়ের উদ্যোক্তা
বিষয়শ্রেণী:রয়েল সোসাইটির সহকর্মী
বিষয়শ্রেণী:পেট্রোলিয়াম শিল্পের জনক
বিষয়শ্রেণী:ম্যারাথন তেল
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি
বিষয়শ্রেণী:১৯শ শতাব্দীর মার্কিন ব্যবসায়ী
বিষয়শ্রেণী:রকফেলার পরিবার
বিষয়শ্রেণী:বিশ্ববিদ্যালয় ও কলেজের প্রতিষ্ঠাতা
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:মার্কিন হিসাবরক্ষক
বিষয়শ্রেণী:বিশ্ববিদ্যালয় ও মহাবিদ্যালয়ের প্রতিষ্ঠাতা
বিষয়শ্রেণী:মার্কিন ফিলোসফিক্যাল সোসাইটির সদস্য
বারবারা বুশ

**বারবারা পিয়ার্স বুশ** (জন্ম: ৮ জুন, ১৯২৫ - মৃত্যু: ১৭ এপ্রিল, ২০১৮) মার্কিন যুক্তরাষ্ট্রের ৪১তম রাষ্ট্রপতি জর্জ এইচ ডাব্লিউ বুশের স্ত্রী। তিনি ১৯৮৯ থেকে ১৯৯৩ সাল পর্যন্ত ফার্স্ট লেডির মর্যাদা লাভ করেন। তিনি ৪৩তম রাষ্ট্রপতি জর্জ ডব্লিউ বুশের মাতা।

## তথ্যসূত্র

## বহিঃসংযোগ
* Official White House biography of Barbara Bush

বিষয়শ্রেণী:১৯২৫-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:মার্কিন যুক্তরাষ্ট্রের ফার্স্ট লেডি
বিষয়শ্রেণী:আমেরিকান বিশপ
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:বুশ পরিবার
বিষয়শ্রেণী:রাইয় কান্ট্রি ডে স্কুলের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রের সেকেন্ড লেডি
বিষয়শ্রেণী:স্মিথ কলেজের প্রাক্তন শিক্ষার্থী
বিষয়শ্রেণী:টেক্সাস রাজনীতিবিদদের পত্নী
বিষয়শ্রেণী:টেক্সাস রিপাবলিকান
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:২০শ শতাব্দীর মার্কিন স্মৃতিকথাকার
বিষয়শ্রেণী:মার্কিন নারী স্মৃতিকথাকার
বিষয়শ্রেণী:ম্যানহাটনের লেখক
সন্তান

**সন্তান**, **সন্ততি** বা **অপত্য** বলতে কোনো নবসৃষ্ট জীবকে বোঝায়। যৌন বা অযৌন প্রজননের মাধ্যমে সন্তানের প্রসব হয়। একইসঙ্গে একাধিক সন্তানের প্রসব হতে পারে (যেমন তা দেওয়া একাধিক ডিম থেকে মুরগির ছানার জন্ম), কিংবা সময়ের সঙ্গে একাধিক সন্তানের প্রজনন হতে পারে (যেমন বাচ্চা মৌমাছি)। যৌনমিলন, কৃত্রিম পরিনিষেক বা ক্লোনিঙের পর সন্তান প্রসব হয়।

মানব পুরুষ সন্তানকে পুত্র বা ছেলে ও স্ত্রী-সন্তানকে কন্যা, দুহিতা বা মেয়ে বলে। মানব সন্তানের সন্তানকে "নাতি" (পুং) বা "নাতনি" (স্ত্রী) বলে, পুত্রের সন্তানকে "পৌত্র" (পুং) বা "পৌত্রী" (স্ত্রী) এবং কন্যার সন্তানকে "দৌহিত্র" (পুং) বা "দৌহিত্রী" (স্ত্রী) বলে। মানব সন্তানের সন্তানের সন্তানকে "প্রপৌত্র" (পুং) বা "প্রপৌত্রী" (স্ত্রী) বলে।

কোনো সন্তানের মধ্যে পিতা ও মাতা উভয়ের বংশাণু রয়েছে। প্রত্যেক সন্তানের মধ্যে একাধিক বংশাণু রয়েছে, আর প্রত্যেক বংশাণুতে কোনো নির্দিষ্ট কর্ম ও বৈশিষ্ট্যের জন্য কোডিং করা থাকে। পিতা ও মাতা উভয়ই সমানভাবে তাদের সন্তানের জিনোটাইপে অবদান রাখে, আর সেখানে গ্যামেটগুলো একত্রিত হয় ও গঠন করে।

## আরও দেখুন
* পরিবার
* পিতামাতা–সন্তান দ্বন্দ্ব
* বাচ্চা
* শিশু

## তথ্যসূত্র

বিষয়শ্রেণী:পরিবার
বিষয়শ্রেণী:প্রজনন
পেশা

থাম্ব|একজন কর্মী ঝালাইয়ের কাজ করছেন।
**পেশা** হচ্ছে কোন ব্যক্তির নির্দিষ্ট বিষয়ে প্রশিক্ষণ গ্রহণ পরবর্তী জীবন-জীবিকা নির্বাহের জন্য চাকরি 
এর মাধ্যমে তিনি অর্থ উপার্জন করেন বা জীবিকা নির্বাহ করেন। সাধারণ জনগণ প্রায়শঃই তাদের কর্মকাণ্ডের ফলে অনেক ধরনের শিক্ষালাভ করতে পারেন। শিক্ষক, আইনজীবী, প্রযুক্তিবিদ পেশাদারীত্বের অনন্য উদাহরণ।

## ইতিহাস
সাধারণতঃ শিক্ষামূলক বৃত্তি বা পেশা হিসেবে তিন ধরনের পেশা - ধর্মতত্ত্ব, ঔষধ এবং আইন বিদ্যমান। পেশা হিসেবে চিহ্নিতকরণের জন্য নিম্নোক্ত প্রধান শর্তাবলী পূরণ করতে হয় -

# এটি পূর্ণকালীন পেশা হতে হবে;
# শিক্ষামূলক প্রতিষ্ঠান হিসেবে প্রতিষ্ঠিত হতে হবে;
# বিশ্ববিদ্যালয় হিসেবে প্রতিষ্ঠিত হতে হবে; 
# স্থানীয়ভাবে স্বেচ্ছাসেবামূলক সংস্থা হতে হবে;
# জাতীয় সংস্থারূপে প্রতিষ্ঠিত হতে হবে;
# পেশাদারী নীতি-নৈতিকতা উপস্থিত থাকবে;
# রাষ্ট্রীয়ভাবে নিবন্ধন আইনের দ্বারা প্রতিষ্ঠিত হবে।

## পেশার তালিকা
বিশ্বে বিভিন্ন পেশায় কর্মরত রয়েছেন সমাজের অনেক ব্যক্তি। তাদের তালিকা নিম্নরূপঃ-

* হিসাবরক্ষক
* নিবন্ধক
* সেবিকা
* উকিল 
* নথিরক্ষক
* স্থপতি
* সাংবাদিক
* সামরিক কর্মকর্তা
* সমাজকর্মী
* সার্জন
* বিমান চালক
* পশু চিকিৎসক
* বাবুর্চী
* দিন মজুর
* কুলি
* বিজ্ঞানী
* ডেন্টিস্ট
* কূটনীতিবিদ
* চিকিৎসক
* প্রকৌশলী
* অধ্যাপক
* আইনজীবী
* আর্থিক বিশ্লেষক
* ঔষধ প্রস্তুতকারী
* দার্শনিক
* মনোবিশারদ
* কৃষক
* রিকশাচালক
* হকার
* ড্রাইভার
* কন্ট্রাক্টর
* নাইটগার্ড
* শ্রমিক
* দোকানদার
* দর্জি
* জেলে 
* সেবিকা
* গায়ক 
* প্রগ্রামার
* তাঁতি
* ম্যানেজার 
* ফ্যিনানসিয়ান
* ইঞ্জিনিয়ার
* ডেকোরেটর
* কাজী
* কৃষিবিদ
* আর্টিটি বিশেষক
* ক্লাম্বার 
* শিক্ষক

## তথ্যসূত্র

বিষয়শ্রেণী:পেশা
বিষয়শ্রেণী:পেশাদারিত্ব
বিষয়শ্রেণী:To Connect
ডারউইনিয়াস

**ডারউইনিয়াস** () ইয়োসিন যুগে বসবাসকারী এবং পরবর্তীতে বিলুপ্ত হয়ে যাওয়া প্রাইমেটদের একটি গণ। এটি প্রাইমেট বর্গের *অ্যাডাপিফর্মিস* অববর্গের অন্তর্ভুক্ত। এখন পর্যন্ত এ গণের একটিমাত্র সদস্যের জীবাশ্ম আবিষ্কৃত হয়েছে যার প্রজাতির দ্বিপদী নাম *Darwinius masillae*। ৪ কোটি ৭০ লক্ষ বছরের পুরনো এই জীবাশ্মের ডাকনাম দেয়া হয়েছে ইডা।

ইডার জীবাশ্ম আবিষ্কৃত হয়েছিল জার্মানির ফ্রাংকফুর্ট থেকে মাত্র ৩৫ কিলোমিটার দক্ষিণপূর্বে অবস্থিত মেসেল নামক গ্রামের নিকটে অবস্থিত একটি মাটির গর্ত থেকে ১৯৮৩ সালে। গর্তটির নাম মেসেল মৃত্তিকাগহ্বর। শৌখিন জীবাশ্ম সংগ্রাহকরা এটি খুঁজে পাওয়ার পর দুটি আলাদা আলাদা পাতে প্রোথিত করে আলাদাভাবে বিক্রি করে দিয়েছিল। ২০০৭ সালে দুটি পাত ক্রয় করে বিজ্ঞানীরা জীবাশ্মটি পুনরায় একত্রিত করেন। জীবাশ্মটি একটি কিশোরীর, লেজ বাদ দিয়ে যার কেবল মাথা ও দেহের দৈর্ঘ্য ৫৮ সেন্টিমিটার, লেজের দৈর্ঘ্য আবার ২৪ সেমি। ধারণা করা হচ্ছে প্রাপ্ত বয়স্ক হওয়া পর্যন্ত বেঁচে থাকলে ইডার দেহ আরও ১৫-২০% বৃদ্ধি মতো।

'প্রাকৃতিক নির্বাচনের মাধ্যমে বিবর্তন' তত্ত্বের প্রস্তাবক চার্লস ডারউইনের ২০০তম জন্মবার্ষিকীতে ডারউইনের সম্মানেই এই প্রজাতির গণের নামকরণ করা হয়। আর প্রজাতির নাম রাখা হয় যে গর্ত থেকে জীবাশ্মটি উদ্ধার করা হয়েছে সেই মেসেল গর্তের নামে- মাসিলাই। প্রথমে একে দেখতে বর্তমান লেমুরের খুব কাছাকাছি মনে হয়েছিল যদিও পরবর্তীকালে লেমুরসহ সকল প্রোসিমিয়ানদের সাথে তার বেশ কিছু বৈসাদৃশ্যও চিহ্নিত করা হয়।

জীবাশ্ম সম্পর্কিত গবেষণাপত্রের লেখকরা ডারউইনিয়াস গণকে প্রাইমেট বর্গের Notharctidae পরিবার এবং Cercamoniinae উপপরিবারের অন্তর্ভুক্ত করেন যা থেকে বোঝা যায়, তারা মনে করছেন জীবাশ্মটিতে প্রোসিমিয়ান এবং সিমিয়ান (বা অ্যানথ্রোপয়েড) উভয়ের বৈশিষ্ট্যের এক ধরনের সংমিশ্রণ আছে। সে হিসেবে একে মানব বিবর্তনের ইতিহাসে একটি অবস্থান্তরকালীন জীবাশ্ম হিসেবে চিহ্নিত করা যায় যাকে সাধারণ্যে অনেক সময় মিসিং লিংক বলে যাকা হয়, যদিও বিজ্ঞানীরা 'মিসিং লিংক' শব্দটির ব্যবহারকে নিরুৎসাহিত করেন। অনেক বিজ্ঞানী অবশ্য ইডাকে মানুষের সরাসরি পূর্বপুরুষ হিসেবে চিহ্নিত করাকে সমর্থন করেননি।

জীবাশ্মটিকে পুঙ্খানুপুঙ্খ ভাবে গবেষণা না করেই অতিরিক্ত প্রচার করায় অসন্তোষ জ্ঞাপন করেছেন অনেক বিজ্ঞানী। তাদের মতে মিডিয়ায় এতো ফলাওভাবে প্রচার করার আগে বিজ্ঞানীদের আরও সূক্ষ্ণ বিশ্লেষণ ও আলোচনার প্রয়োজন ছিল।

## তথ্যসূত্র

## বহিঃসংযোগ
* Life restoration of ''Darwinius masillae'' by paleoartist Julius T. Csotonyi 
* New Darwinius masillae / Ida fossil discovery pictures images background story

বিষয়শ্রেণী:প্রাইমেট
বিষয়শ্রেণী:প্রোসিমিয়ান
বিষয়শ্রেণী:জীবাশ্ম
মার্কিন যুক্তরাষ্ট্রের ফার্স্ট লেডিদের তালিকা

## ফার্স্ট লেডিদের তালিকা

## পাদটিকা




## তথ্যসূত্র

## বহিঃসংযোগ
* The First Ladies – White House
* Biographies of the First Ladies of the United States of America  – National First Ladies' Library
* First Ladies National Historic Site

বিষয়শ্রেণী:মার্কিন যুক্তরাষ্ট্রের ফার্স্ট লেডি
বিষয়শ্রেণী:রাষ্ট্রপ্রধানদের পত্নীদের তালিকা
অ্যাবিগেইল অ্যাডামস

**অ্যাবিগেইল অ্যাডামস** (ইংরেজি:Abigail Adams) মার্কিন যুক্তরাষ্ট্রের দ্বিতীয় রাষ্ট্রপতি জন অ্যাডামসের সহধর্মণী।

## তথ্যসূত্র

## বহিঃসংযোগ
* Short summary of Abigail's Life
* Adams family biographies – Massachusetts Historical Society
* Collection of Abigail Adams Letters
* My Dearest Friend: Letters of Abigail and John Adams, Harvard University Press 
* The Adams Women: Abigail and Louisa Adams, Their Sisters and Daughters, Harvard University Press 
* Descent from Glory: Four Generations of the John Adams Family, Harvard University Press 
* ''Adams Family Correspondence.'' Cambridge: Harvard University Press 
* Abigail Adams Birthplace – Museum in Weymouth, Massachusetts
* Ancestors of Abigail Smith
* 

বিষয়শ্রেণী:১৭৪৪-এ জন্ম
বিষয়শ্রেণী:১৮১৮-এ মৃত্যু
বিষয়শ্রেণী:মার্কিন যুক্তরাষ্ট্রের ফার্স্ট লেডি
বিষয়শ্রেণী:টাইফয়েড জ্বরে মৃত্যু
বিষয়শ্রেণী:মার্কিন নারীবাদী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:মার্কিন চিঠি লেখক
বিষয়শ্রেণী:১৮শ শতাব্দীর মার্কিন লেখক
বিষয়শ্রেণী:১৯শ শতাব্দীর মার্কিন নারী
বিষয়শ্রেণী:মার্কিন একত্ববাদী
বিষয়শ্রেণী:অ্যাডামস পরিবার
বিষয়শ্রেণী:মার্কিন রাষ্ট্রপতির মা
মার্থা জেফারসন র‌্যান্ডোলফ

**মার্থা জেফারসন র‌্যান্ডোলফ** (ইংরেজি:Martha Washington Jefferson Randolph) (জন্ম: সেপ্টম্বর ২৭, ১৭৭২ &ndash; অক্টোবর ১০, ১৮৩৬) মার্কিন যুক্তরাষ্ট্রের রাষ্ট্রপতি থমাস জেফারসনের তনয়া।

## তথ্যসূত্র

### উৎস
*  In Wikisource.

বিষয়শ্রেণী:১৭৭২-এ জন্ম
বিষয়শ্রেণী:১৮৩৬-এ মৃত্যু
বিষয়শ্রেণী:মার্কিন যুক্তরাষ্ট্রের ফার্স্ট লেডি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ওয়েলশ বংশোদ্ভূত মার্কিন ব্যক্তি
বিষয়শ্রেণী:১৯শ শতাব্দীর মার্কিন নারী
বিষয়শ্রেণী:জেফারসন পরিবার